**Сеп Ванмарке** (холандски: *Sep Vanmarcke*; р. 27 јули 1988

 во Кортрејк) — белгиски професионален друмски велосипедист, кој вози за UCI World Tour екипата Израел-Премиер Тек. Во август 2021 година бил именуван во почетниот состав за Вуелта а Еспања, негова седма голема трка.

Кариера
-------

Ванмарке е роден во Кортрејк.

### Гармин-Сервело (2011–2012)

Ванмарк ја освоил најголемата победа во неговата кариера на Омлоп Хет Ниувсблад 2012, напаѓајќи силно на двапати. Првиот напад го извел на искачувањето Моленберг, ја поделил групата и повторно на делот со калдрма со цел да ја намали водечката група на само два учесника, Хуан Антонио Флеча (Тим Скај) и Том Бонен (Омега Парма-Квик Степ). Ги отспринтал обајцата и победил на трката.

### Бланко Про Сајклинг (2013–2016)

#### 2013

Ванмарке и Фабијан Канчелара на крајот на Париз-Рубе 2013. Канчелара го претекнал Ванмарке за победа на велодромот во Рубе.
Во 2013 година, Ванмарке бил насочен на класиците, но го повредил неговото колено при пад на Тирено-Адријатико, што ја забавило неговата форма за првите важни еднодневни трки во сезоната. Сепак, учествувал на Трката околу Фландрија, завршувајќи 3 минути зад Фабијан Канчелара. Една недела подоцна, завршил втор на Париз-Рубе зад истиот човек. Избегал со Стејн Ванденберг по делницата со калдрма 6, но подоцна им се приклучиле на Канчелара и Здењек Штибар. На делницата со калдрма Карфур де л’Арбр, Штибар и Ванденберг паднале откако се судриле со гледачите. Ванмарке изгубил во спринтот со Канчелара одржан на велодромот, што му паднало емотивно многу тешко, бидејќи бил многу близу за победа.

#### 2014

Во 2014 година, Ванмарке покажал одлична форма на класиците, со четвртото место на Омлоп Хет Ниувсблад и третото место на Курне-Брисел-Курне следниот ден. Исто така забележал пласмани во првите пет на Е3 Харелбеке (петти) и Гент-Вевелгем (четврти). На Трката околу Фландрија, Ванмарке бил единствениот возач кој можел да го следи нападот на Канчелара на последното искачување на Патерберг. Двоецот ги фатил претходните бегалци, Ванденберг и Грег ван Авермат. Трката завршила со спринт на четворица, каде Канчелара извојувал победа пред Ван Авермат и Ванмарке.

#### 2015–2016

Ванмарке не успеал да забележи пласман меѓу најдобрите десет на монументите во сезоната 2015, но завршил петти на Омлоп Хет Ниусблад, четврти на Страде Бјанке, петти на Е3 Харелбеке и шести на Гент-Вевелгем.

Во последната сезона со Лото НЛ-Џамбо во 2016 година, Ванмарке завршил на подиум на Трката околу Фландрија и четврти на Париз-Рубе. Исто така, бил осми на Е3 Харелбеке и завршил втор на Гент-Вевелгем. Негов најдобар резултат во сезоната била победата на четвртата етапа и целата трка Стер ЗЛМ Тур.

### Канондејл-Драпак (2017–2020)

За сезоната 2017, Ванмарке се вратил во неговата поранешна екипа, за која возел во 2011-2012. Завршил трет на Омлоп Хет Ниусблад, но паднал на Трката околу Фландрија, што го спречило од настап на Париз-Рубе. Меѓутоа, се вратил на трките и го освоил националното друмско првенство.

Првиот подиум на Ванмарке во сезоната 2018 бил на Омлоп Хет Ниусблад, каде завршил трет. Потоа завршил седми на Е3 Харелбеке пред да заврши трет на Дварс дор Вландерен. На Трката околу Фландрија, Ванмарке уште еднаш имал лоша среќа со неколку дупнати гуми на почетокот на трката. Сепак, завршил на 13. место, а една недела подоцна на Париз-Рубе завршил шести. Завршил на петтото место на националното друмско првенство пред да го својот петти настап на Тур де Франс во јули.

### Израел Старт-ап Нејшн

Во октомври 2020 година, Ванмарке потпишал тригодишен договор со екипата Израел старт-ап нејшн.

Достигнувања
------------

2006
4. Национално јуниорско друмско првенство
2007
3. Трка околу Фландрија за млади
6. Сиркуит де Валони
2008
2. Катекурс
6. Ла Кот Пикар
8. Трка околу Фландрија за млади
2009
3. Катекурс
3. Ла Кот Пикар
4. Краен пласман Тур ди О Анжу
1. Етапа 1
5. Трка околу Фландрија за млади
6. Фландриско првенство
8. Шпаркасен Џиро
2010
1.  Планински пласман Четири дена Динкерк
2. Краен пласман Сиркут Франко-Белж
2. Гент-Вевелгем
3. Ронде ван хет Груне Харт
8. ГП де Валони
9. Париз-Камемберт
2011
4. Е3 Харелбеке
2012
1. Омлоп Хет Ниусблад
3. Рогаланд ГП
5. Е3 Харелбеке
7. Дварс дор Вландерен
2013
1. ГП Импанис-Ван Петегем
1. ГП Васе Полдерс
2. Париз-Рубе
2. ГП Џеф Шеренс
5. Национално друмско првенство
5. Краен пласман Тур де Фјорд
5. Трка околу Келн
2014
1. Етапа 3 Трка околу Норвешка
3. Курне-Брисел-Курне
3. Трка околу Фландрија
4. Омлоп Хет Ниусблад
4. Гент-Вевелгем
4. Париз-Рубе
5. Е3 Харелбеке
5. Бинше-Шиме-Бинше
7. Гран при Квебек
9. Краен пласман Трка околу Алберта
1. Етапа 3
2015
4. Краен пласман Тур ди Поату-Шарант
4. Страде Бјанке
4. Класик РајдЛондон-Сари
5. Омлоп Хет Ниувсблад
5. Е3 Харелбеке
6. Гент-Вевелгем
7. Минстерланд Џиро
2016
1.  Краен пласман Стер ЗЛМ Тур
1. Етапа 4
2. Гент-Вевелгем
3. Трка околу Фландрија
4. Париз-Рубе
5. Национално хронометарско првенство
8. Е3 Харелбеке
9. Краен пласман Тур ди Поату Шарант
2017
1.  Бодовен пласман Трка околу Австрија
2. Национално друмско првенство
3. Омлоп Хет Ниусблад
4. Класик Бретања
4. Класик Лондон-Сари
8. ГП Квебек
10. ГП Монтреал
2018
3. Омлоп Хет Ниусблад
3. Дварс дор Вландерен
5. Национално друмско првенство
6. Париз-Рубе
7. Е3 Харелбеке
7. Париз-Тур
2019
1. Класик Бретања
1. Етапа 1 Тур ди О Вар
4. Париз-Рубе
5. Краен пласман Етоал де Бесеж
6. Трофео Матеоти
9. Гран Премио Бруно Бегели
2021
2. Краен пласман Сетимана Чиклистика Италијана
3. Омлоп Хет Ниусблад
4. Ле Самин
5. Трка околу Фландрија
2022
1. Велосипедски класик Мериленд
8. ГП Марсел Кинт

### Распоред на резултатите на големите трки

| **Голема трка** | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| --- | --- | --- | --- | --- | --- | --- | --- | --- | --- | --- | --- | --- |
|  **Џиро** | не настапил во текот на својата кариера |
|  **Тур** | — | — | 131 | 106 | 104 | 104 | — | 115 | — | — | — | — |
|  **Вуелта** | 139 | — | — | — | — | — | — | — | — | — | СО | — |

СО = се откажал; — = не учествувал

### Распоред на резултатите на класиците

| **Монумент** | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- |
| Милано-Санремо | — | — | — | — | — | — | 24 | — | — | — | — | — | — |
| Трка околу Фландрија | 62 | СО | 48 | 29 | 3 | 53 | 3 | СО | 13 | 25 | 17 | 5 | — |
| Париз-Рубе | — | 20 | 84 | 2 | 4 | 11 | 4 | — | 6 | 4 | НСО | 23 | — |
| Лиеж-Бастоњ-Лиеж | не настапил во текот на кариерата |
| Џиро ди Ломбардија | — | СО | — | — | — | — | — | 61 | — | 108 | — | — | — |
| **Класик** | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| Омлоп Хет Ниусблад | 34 | — | **1** | 74 | 4 | 5 | — | **3** | **3** | 92 | 23 | **3** | — |
| Курне-Брисел-Курне | — | — | — | — | **3** | 81 | — | — | 61 | — | 59 | СО | — |
| Страде Бјанке | — | — | — | СО | — | 4 | — | СО | 41 | — | — | — | — |
| Е3 Саксо Банк Класик | — | 4 | 5 | 51 | 5 | 5 | 8 | 23 | 7 | СО | НСО | 30 | СО |
| Гент-Вевелгем | **2** | 142 | — | СО | 4 | 6 | **2** | — | 21 | — | 17 | СО | 77 |
| Дварс дор Вландерен | 18 | 39 | 7 | — | — | — | — | 28 | **3** | — | НСО | — | 101 |
| Класик Бретања | — | — | 41 | СО | — | 40 | 97 | 4 | 39 | **1** | 28 | — | — |
| Гран при Квебек | — | — | — | — | 7 | 29 | — | 8 | 13 | 40 | НСО | — |
| Гран при Монтреал | — | — | — | — | 16 | СО | — | 10 | СО | 61 | — |
| Париз-Тур | 15 | 28 | — | 76 | 40 | СО | 105 | — | 7 | — | — | 77 | — |

СО = се откажал; — = не учествувал; НСО = не се одржала

Наводи
------

1. ↑  „Israel Start-Up Nation". *UCI.org*. Меѓународен велосипедистички сојуз. Архивирано од изворникот на 1 January 2021. Посетено на 1 January 2021.
2. ↑  „Sep Vanmarke". Посетено на 2 September 2019.
3. ↑  Џејмс Старт (25 февруари 2012). „Сеп Ванмарк ја освоил најголемата победа за него на Омлоп Хет Ниувсблад". *Bicycling.com*. Bicycling. Посетено на 29 септември 2012.
4. ↑  Метју Бодин (3 април 2013). „Ванмарке се насочува на Париз-Рубе за подобра пролетна сезона". *VeloNews*. Competitor Group, Inc. Архивирано од изворникот на 2016-05-09. Посетено на 8 април 2013.
5. ↑  „Канчелара го освои својот трет Париз-Рубе". *Cyclingnews*. Future Publishing Limited. 7 април 2013. Архивирано од изворникот на 2013-04-10. Посетено на 8 април 2013.
6. ↑  Брехт Декалуве (7 април 2013). „Vanmarcke expects to lose sleep over Paris-Roubaix final sprint". *Cyclingnews*. Future Publishing Limited. Посетено на 8 април 2013.
7. ↑  Ballinger, Alex (22 October 2020). „Classics specialist Sep Vanmarcke leaves EF Pro Cycling for Israel Start-Up Nation". *Cycling Weekly*. TI Media. Посетено на 25 October 2020.

Надворешни врски
----------------

|  |  |
| --- | --- |
| Ризница | „Сеп Ванмарке" на Ризницата ? |

* Матична страница
* „Достигнувања на Сеп Ванмарке". Cycling Archives.
* „Достигнувања на Сеп Ванмарке". Cycling Quotient.
* „Достигнувања на Сеп Ванмарке". ProCycling.
* Профил на *Cycling Base* Архивирано на 27 октомври 2011 г.

|  |  |  |  |
| --- | --- | --- | --- |
| 

| * п
* р
* у
Возачи на Израел-Премиер Тек |
| --- |
|  |
| 
Итамар Ајнхорн
Руди Барбје
Патрик Бевин
Себастијан Бервик
Јенте Бирманс
Гијом Боавен
Матијас Брендле
Том Ван Асбрук
Сепп Ванмарке
Мајкл Вудс
Омер Голдштајн
Александро Де Марки
Алекс Даусет
Дарил Импу
Александар Катафорд
Сајмон Кларк
Кристс Нејландс
Гај Нив
Џакомо Ницоло
Џејмс Пиколи
Гај Сагив
Корбин Стронг
Иго Ул
Крис Фрум
Јакоб Фуглсанг
Карл Фредерик Хаген
Бен Херманс
Рето Холенштајн
Рик Цабел
Таџ Џонс
Мадс Вирц Шмит
Раководител: Шел Карлстрем
 |

 |